wickkiey/tamil-wikipedia-markdown huggingface dataset:
# கிச்சா (இயக்குநர்)


**கிச்சா** என்பவர் இந்திய திரைப்பட இயக்குநர் மற்றும் தயாரிப்பாளர் ஆவார். இவர், 1996-ம் ஆண்டில் வெளியான *நேதாஜி* திரைப்படத்தின் வாயிலாக இயக்குநராக அறிமுகமானார். இவர், சுந்தர் சி. நடித்த *தீ*, அர்ஜுன் நடித்த *மாசி*, சினேகா நடித்த பவானி ஐ. பி. எஸ். போன்ற திரைப்படங்களை இயக்கியுள்ளார்.  

## திரை வாழ்க்கை
பிரசாந்த் நடிப்பில் 2012ஆவது ஆண்டில் வெளியான எப்படி மனசுக்குள் வந்தாய் திரைப்படத்தை தயாரித்திருந்தார். இது இவர் இயக்காமல் தயாரித்த முதல் திரைப்படமாகும்.  

## திரைப்பட விபரம்
| ஆண்டு | திரைப்படம் | பங்காற்றியது | மொழி | குறிப்புகள் |
| --- | --- | --- | --- | --- |
| 1996 | *நேதாஜி* | தமிழ் |  |  |
| 2004 | *கவிதை* | தமிழ் |  |  |
| 2007 | *நண்பனின் காதலி* | தமிழ் |  |  |
| 2008 | *தங்கம்* | தமிழ் |  |  |
| 2009 | *தீ* | தமிழ் |  |  |
| 2011 | *பவானி ஐ. பி. எஸ்.* | தமிழ் |  |  |
| 2012 | *மாசி* | தமிழ் |  |  |
| 2012 | *எப்படி மனசுக்குள் வந்தாய்* | தமிழ் | } |  |
# 1748



**1748** (**MDCCXLIII**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.  

## நிகழ்வுகள்
- ஜனவரி 12 அகமது ஷா துரானி லாகூர் நகரைக் கைப்பற்றினார்..
- பெப்ரவரி 26 - யாழ்ப்பாணப் பட்டணத்தின் தளபதியாக யாக்கோபு டி யொங் (இளை) நியமிக்கப்பட்டார்..
- மார்ச் 28 - இலண்டன் நகரில் இடம்பெற்ற பெரும் தீயினால் பெரும் பொருட்சேதம் ஏற்பட்டது.
- ஏப்ரல் - நெதர்லாந்தின் மாஸ்ட்ரிக்ட் நகரம் மோரிசு டெ சாக்சியினால் கைப்பற்றப்பட்டது.
- அக்டோபர் 18 - ஆசுத்திரிய வாரிசுரிமைப் போர்: போரை முடிவுக்குக் கொண்டுவர உடன்பாடு எட்டப்பட்டது. பெரிய பிரித்தானியா கனடாவின் லூயிசுபர்க் கோட்டைக்குப் பதிலாக பிரான்சிடம் இருந்து சென்னை நகரைப் பெற்றுக் கொண்டது.
### தேதி அறியப்படாதவை
- யாழ்ப்பாணத்தில் மதத்தலங்களில் உரோமன் கத்தோலிக்கப் படிப்புகளுக்கு டச்சு ஆட்சியாளரினால் தடை விதிக்கப்பட்டது.
- பொம்பெயியின் எச்சங்கள் கண்டுபிடிக்கப்பட்டன.
- பிரான்சின் பதினைந்தாம் லூயி மன்னன் நாட்டு மக்கள் ஒவ்வொருவரிடம் இருந்தும் 5% வருமான வரி பெற்றுக் கொள்ள ஆணையிட்டார்.
</onlyinclude>  
## பிறப்புகள்
- பெப்ரவரி 15 - ஜெரமி பெந்தாம், ஆங்கிலேய மெய்யியலாளர் (இ. 1832)
- ஆகஸ்டு 30 - ஜாக்-லூயி டேவிட், பிரெஞ்சு ஓவியர் (இ. 1825)
# காலியம்(III) புளோரைடு


**காலியம்(III) புளோரைடு** *(Gallium(III) fluoride)* என்பது GaF<sub>3</sub>) என்ற மூலக்கூற்று வாய்ப்பாடு கொண்ட ஒரு வேதியியல் சேர்மம்வேதியியல் சேர்மமாகும். வெண்மை நிறத்துடன் திடப்பொருளாகக் காணப்படும் இச்சேர்மம் குறைவான அழுத்தத்தில் 1000 <sup>0</sup> செ வெப்பநிலைக்கு மேல் உருகுகிறது, ஆனால் 950 <sup>0</sup> செ வெப்பநிலையில் பதங்கமாகிறது. காலியம்(III) புளோரைடு FeF3 படிக அமைப்புடன் காணப்படுகிறது. இவ்வமைப்பில் காலியம் அணுக்கள் 6 பகிவுகளுடன் காணப்படுகிறது .  

புளோரின் அல்லது ஐதரசன் புளோரைடை காலியம்(III) ஆக்சைடுடன் சேர்த்து அல்லது (NH<sub>4</sub>)<sub>3</sub>GaF<sub>6</sub> சேர்மத்தை வெப்பச் சிதைவுக்கு உட்படுத்தி காலியம்(III) புளோரைடு தயாரிக்கப்படுகிறது. தோற்றநிலையில் காலியம்(III) புளோரைடு நீரில் கரைவதில்லை. ஐதரசன் புளோரைடில் கரைந்துள்ள இச்சேர்மத்தின் கரைசலை ஆவியாக்கினால் முந்நீரேற்றைப் (GaF<sub>3</sub>•3H<sub>2</sub>O ) பெறலாம். மேலும் இதை சூடாக்கும்போது GaF<sub>2</sub>(OH). நீரிலி வடிவத்தில் கிடைக்கிறது. காலியம்(III) புளோரைடு கனிம அமிலங்களுடன் வினைபுரிந்து ஐதரோபுளோரிக் அமிலத்தைத் தருகிறது.  

<>  
| <> ஓர் அச்சில் இதன் தோற்றம்</> | <> c - அச்சில் தோற்றம்</> | <>காலியம் பகிர்வு</> | <>புளோரைடு பகிர்வு</> | } |
| --- | --- | --- | --- | --- |
</>
# விக்கிப்பீடியா:பயனர் அணுக்க நிலைகள்



"பயனர் அணுக்க நிலைகள்" என்பது ஒரு பங்களிப்பாளர் எவ்வகையான செயல்களை விக்கிப்பீடியாவில் செய்ய முடியும் என்பதை தீர்மானிக்கிறது. இது பயனர் புகுபதிகை செய்து, கணக்கின் போதுமான காலம், தொகுப்புக்களின் எண்ணிக்கை, மேலதிக அணுக்கங்கள் தானியக்கமற்று வழங்கப்பட்டு இருத்தல் என்பவற்றால் வரையறுக்கப்படுகிறது.  

எல்லோராலும் விக்கிப்பீடியாவை வாசிக்க முடியும். தடை செய்யப்படாதவிடத்து, ஒருவரால் புகுபதிகை செய்யாமலே பல பக்கங்களைத் தொகுக்க முடியும். புகுபதிகை செய்தல் பல அனுகூலங்களை வழங்குகிறது. கணக்கு உருவாக்கப்பட்டு குறிப்பிட்ட நாட்கள் கடந்தால் தானாகவே அது "தானாக உறுதியளிக்கப்பட்ட பயனர்கள்" என்ற தன்மையை அடைகிறது. மேலதிக அணுக்க நிலை(கள்) தக்க அணுக்கம் உள்ள வேறு ஒரு பயனரால் வழங்கப்படுகிறது. முதிர்ச்சியான அனுபவம், நல்ல நிலைப்பாடு என்பன உள்ள ஒருவர் நிர்வாகியாகலாம்.  

## பயனர் குழுக்கள்
- கணக்கு உருவாக்காத பயனர்கள்
- புதிய பயனர்கள்

### தானாக உறுதியளிக்கப்பட்ட பயனர்கள்

கணக்கு உருவாக்கப்பட்டு குறிப்பிட்ட நாட்கள் கடந்திருத்தல், குறிப்பிட்ட தொகுப்பு எண்ணிக்கை என்பவற்றைக் கொண்டிருந்தால் "தானாக உறுதியளிக்கப்பட்ட பயனர்கள்" குழுமத்தில் இணைவார்கள். இது தானியங்கி மூலம் அனுமதிக்கப்படுகிறது. ஆனால் இதன் கட்டுப்பாடுகள் நிலவரத்திற்கு ஏற்ப மாறுபடும்.  

### நிர்வாகிகள், அதிகாரிகள்
#### நிர்வாகிகள்

நிர்வாக அணுக்கம் உள்ள விக்கிபீடியர்களாவர். சில காலம் விக்கிபீடியாவில் செயற்பாடுள்ள பங்களிப்பாளராக இருப்பதுடன், பொதுவாக அறியப்பட்ட, நம்பிக்கைக்கு உரியவராக இருக்கும் உறுப்பினர் எவருக்கும் இந்தப் பொறுப்பு வழங்கப்படுகிறது.  

#### அதிகாரிகள்

தமிழ் விக்கிப்பீடியா உள்ளிட்ட பல விக்கிமீடியா திட்டங்களிலும் சில சிறப்பு நுட்ப அணுக்கங்களைக் கொண்ட பயனர்களை அதிகாரிகள் என்பர்.  

### சிறப்பு செயற்பாடுகளுக்கான ஏனைய அணுக்கங்கள்
#### சுற்றுக்காவல்

சுற்றுக்காவல் அணுக்கம் உள்ள ஒருவர் உருவாக்கும் புதிய பக்கங்கள் சுற்றுக்காவலுக்குட்பட்டதாக தாமாகவே குறிக்கப்படும். அத்தோடு சுற்றுக்காவல் செய்யப்படாத பக்கங்களையும் சுற்றுக்காவலுக்குட்பட்டதாக குறிக்க முடியும். விக்கிப்பீடியாவின் கொள்கைகள், கட்டுரை ஆக்கம் தொடர்பாக நல்ல புரிதலைக் கொண்டிருப்பதை வெளிப்படுத்தி இருக்கும் அனுபவம் வாய்ந்த பயனர்களுக்கு வழங்கப்படும்.  

#### முன்னிலையாக்கர்

முன்னிலையாக்கர் அணுக்கம் விக்கிப்பீடியாவில் தொகுக்கப்படும் விசமம், தீக்குறும்பு, தவறுதல் தொகுப்புக்களை இலகுவாக எதிர்கொள்ள பயனர்களுக்கு வழங்கப்படும். விக்கிப்பீடியாவின் கொள்கைகள் தொடர்பாக நல்ல புரிதலைக் கொண்டிருப்பதை வெளிப்படுத்தி இருக்கும் அனுபவம் வாய்ந்த பயனர்களுக்கு வழங்கப்படும்.  

#### தற்காவல்

தற்காவல் அணுக்கம் உள்ள ஒருவர் உருவாக்கும் புதிய பக்கங்கள் சுற்றுக்காவலுக்குட்பட்டதாக தாமாகவே குறிக்கப்படும். இதன் மூலம் சுற்றுக்காவலர்களின் பணிச்சுமை குறையும். விக்கிப்பீடியாவின் கொள்கைகள், கட்டுரை ஆக்கம் தொடர்பாக நல்ல புரிதலைக் கொண்டிருப்பதை வெளிப்படுத்தி இருக்கும் அனுபவம் வாய்ந்த பயனர்களுக்கு வழங்கப்படும்.  

#### கணக்கு உருவாக்குவோர்கள்

ஒரே நாளில் நிறைய பயனர் கணக்குகளை உருவாக்க பயனர்களுக்கு வழங்கப்படும்.  

### ஏனைய அணுக்கங்கள்
- தானியங்கிகள்
- தாபகர், ஜிம்மி வேல்ஸ்

### முடிவிலித் தடைப் பயனர்கள்
- முடிவிலியாக தடை செய்யப்பட்ட பயனர்கள்

## உலகலாவிய அணுக்கங்கள்
உலகலாவிய அணுக்கம் விக்கிமீடியா திட்டங்களில் உள்ள எல்லா பொது திட்டங்களிலும் செயல்படக் கூடியது. ஆயினும் அது உள்ளக கொள்கைகளினால் வரையறுக்கப்பட்டிருக்கும்.  
- மேலாளர்
- ஏனைய உலகலாவிய அணுக்கங்கள்
# சிவப்புச் சில்லை



**சிவப்புச் சில்லை** (Red Munia) என்பது ஒருவகைப் பறவையாகும். இது ஆசியா கண்டத்தின் சில பகுதிகளில் காணப்படுகிறது. இது சிட்டுக் குருவியின் இயல்புகளுடன் ஒத்திருக்கும். கூட்டம் கூட்டமாக இரை மேயக்கூடியது.  

## விளக்கம்
10 செ.மீ. உள்ள இப்பறவை அளவில் சிட்டுக்குருவியைவிட சிறியது. ஆண்பறவையும் பெண்பறவையும் ஒன்றுபோல காணப்படும். இதன் உடல் தவிட்டு நிறத்துடனும், அதில் சில வெள்ளைப் புள்ளிகளுடனும் காணப்படும். இப்பறவையின் அலகு, பிட்டம் ஆகியன இரத்தச் சிவப்பு நிறத்திலும் இருக்கும். கூடுகட்டும் காலத்தில் ஆண்பறவை படத்தில் உள்ளது போல சிவப்பு நிறத்திற்கு மாறிவிடும்.  
## காணப்படும் பகுதிகள்
தமிழ்நாட்டின் கிழக்குக் கடற்கரை சார்ந்த மாவட்டங்களில் காணப்படுவதில்லை. திருச்சி, மதுரை, கோவை மாவட்டங்களில் ஆங்காங்கே காணலாம். தென் மாவட்டங்களில் இதன் இருப்பு பற்றிய விவரம் தெளிவற்றதாக உள்ளது. கடை வீதிகளில் பறவைகளைக் கூண்டுகளில் அடைந்து விற்போர் இதனையும் இதனை அடுத்த சில்லைகளையும் விற்பனை செய்வது நகரங்களில் பரவலாகக் காணப்படுகிறது.  
## உணவு
இணையாகவோ 30 வரையான சிறு குழுவாகவோ பிற சில்லைகளுடன் சேர்ந்து புல் வெளிகளிலும், விளை நிலங்களிலும் இரைதேடும். கரும்பு வயல்களின் மேலமைந்த மின் கம்பிகளில் காணலாம். இது இரவில் நாணல் புதர்களிலும் கரும்புத் தோட்டங்களிலும் சென்று அடையும் புல் விதைகளும் சிறு தானியங்களையும் உணவாகக் கொள்ளும். இது பறக்கும்போது குரல் கொடுத்தவாறு இருக்கும்.  
## இனப்பெருக்கம்
ஆண்டு முழுதும் இதன் கூடுகளைக் காணலாம். புல்லைக் கொண்டு பந்து வடிவிலான கூட்டினைப் பக்கவாட்டில் அமைந்த நுழைவாயிலோடு அமைத்து 6 முதல் 10 முட்டைகள் வரையிடும்.  

## படங்கள்
# உருபீடியம் புரோமைடு


**ருபீடியம் புரோமைடு** *(Rubidium bromide)* என்பது RbBr என்ற மூலக்கூறு வாய்ப்பாடு கொண்ட ஓரு வேதிச் சேர்மம் ஆகும். இது ருபீடியத்தினுடைய புரோமைடு உப்பாகும். ருபீடியம் புரோமைடு, சோடியம் குளோரைடு உப்பின் படிக வடிவத்தைக் கொண்டுள்ளது. இப்படிகத்தின் அணிக்கோவை மாறிலியின் மதிப்பு 685 பைக்கோ மீட்டர்கள் ஆகும்.  

ருபீடியம் புரோமைடைத் தயாரிப்பதற்கு பல்வேறு தொகுப்பு முறைகள் காணப்படுகின்றன. ருபீடியம் ஐதராக்சைடுடன் ஐதரோபுரோமிக் அமிலம் சேர்த்து ருபீடியம் புரோமைடு தயாரிக்கும் முறையும் ஒரு வழிமுறையாகும்.  

:RbOH + HBr → RbBr + H<sub>2</sub>O  

ருபீடியம் கார்பனேட்டை, ஐதரோ புரோமிக் அமிலம் சேர்த்து நடுநிலையாக்கித் தயாரிப்பது மற்றொரு முறையாகும  

:Rb<sub>2</sub>CO<sub>3</sub> + 2HBr → 2RbBr + H<sub>2</sub>O + CO<sub>2</sub>  

ருபீடியம் உலோகம் நேரடியாக புரோமினுடன் வினை புரிந்து ருபீடியம் புரோமைடைத் தருகிறது. ஆனால் இம்முறையில் ருபீடியம் புரோமைடு தயாரிப்பது சிறந்த வழிமுறையாகக் கருதப்படுவதில்லை. ஏனெனில், கார்பனேட்டு அல்லது ஐதராக்சைடை விட ருபீடியம் உலோகம் விலைமதிப்பு மிக்கதாகும் அதுமட்டுமின்றி இவ்வினையில் வெடிக்கும் விபத்துகள் நிகழவும் வாய்ப்பு இருக்கிறது.
# மிக்-15


**மிக்-15** (*Mikoyan-Gurevich MiG-15*; (; நேட்டோ பெயர்: *"Fagot"*) என்பது மிக்கோயன் நிறுவனத்தினால் சோவியற் ஒன்றியத்திற்காக தயாரிக்கப்பட்ட தாக்குதல் வானூர்தி. மிக்-15 அதிகம் உற்பத்தி செய்யப்பட்ட வானூர்திகளில் ஒன்றாக உள்ளது. இது 12,000 உற்பத்தி செய்யப்பட்டதுடன், வெளிநாடுகளுக்கு அனுமதி பத்திரத்தின் கீழ் உற்பத்தி செய்யப்பட்டவற்றுடன் மொத்தமான 18,000 இற்கு மேல் உற்பத்தி செய்யப்பட்டன. கொரியப் போரில் சிறப்பான வானூர்தியான அமெரிக்கத் தயாரிப்பான எப்-86 சபருடன் மிக்-15 குறிப்பிடப்பட்டதுடன், எப்போதும் சிறந்த சண்டை வானூர்திகளில் ஒன்றாகவும் கருதப்படுகிறது.
# சவுண்ட் பார்ட்டி



**சவுண்ட் பார்ட்டி** என்பது 2004ஆவது ஆண்டில் ஆர்த்தி குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பிரதயுஷா, வடிவேலு, மணிவண்ணன் ஆகியோர் முக்கிய கதாபாத்திரங்களில் நடித்த இத்திரைப்படத்தை ஜி. ஆர். தயாரித்திருந்தார். தேவா இசையமைத்த இத்திரைப்படம் பல்வேறு தடங்கல்களுக்கு பிறகு 2004 ஆகஸ்டில் வெளியானது. இப்படம் எதிர்பார்த்த அளவிற்கு வெற்றிபெறவில்லை.  

## நடிகர், நடிகையர்
- சத்யராஜ் - குமரேசன்
- பிரதியூசா - நந்தினி
- வடிவேலு
- மணிவண்ணன்
- தாமு - மருத்துவர்
- மயில்சாமி
- இளவரசு
- பெரிய கருப்பு தேவர்
- செல்லதுரை
- கோவை செந்தில்
- நெல்லை சிவா
- வாசு
- வெங்கல் இராவ்
- போண்டா மணி
- ஜி. இராமச்சந்திரன் - நந்தினியின் தந்தை
- அனு மோகன்
- சபிதா ஆனந்த் - சரசு
# அழகேசன் (திரைப்படம்)



**அழகேசன்** என்பது 2004ஆவது ஆண்டில் ஆர்த்தி குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், பிரேமா ஆகியோர் முக்கிய கதாபாத்திரங்களில் நடித்திருந்தனர். பி. அவினாஷ், சி. இனயதுல்லா ஆகியோர் இணைந்து தயாரித்த இப்படத்திற்கு தேவா இசையமைத்திருந்தார். இத்திரைப்படம் 2004 ஆகஸ்ட் 20 அன்று வெளியானது. இது, 2001இல் வெளியான *கருமாடிக்குட்டன்* என்னும் மலையாள திரைப்படத்தின் மறுஆக்கமாகும்.
# சாப் 35 கிறிப்பன்


**சாப் 35 கிறிப்பன்** (*Saab JAS 39 Gripen*) என்பது சுவீடன் சாப் நிறுவனத்தினால் தயாரிக்கப்பட்ட இலகு, ஒற்றைப்பொறி, பல திறன் கொண்ட வானூர்தி ஆகும். சுவீடன் வான்படையின் சாப் 35 டிராகன், சாப் 37 விஜ்ஜன் ஆகிய முன்னைய வானூர்திகளுக்கு மாற்றீடாக இது வடிவமைக்கப்பட்டது. கிறிப்பன் முக்கோண இறக்கை, முன் இறக்கை ஆகிய வடிவங்களுடன் இலத்திரனியல் பறப்புக் கட்டுப்பாட்டுடன் வடிவமைக்கப்பட்டது. இதன் உச்ச வேகம் மாக் 2 ஆகும்.  


## வெளியிணைப்புகள்

- 
-
# அகில உலக கிருஷ்ண பக்திக் கழகம், பெங்களூரு


## அமைவிடம்
இக்கோயிலானது ஹரே கிருஷ்ணா மலையில் அமைந்துள்ளது.  

## வரலாறு
1976 ஆம் ஆண்டுகளில், இந்தியாவின் பல்வேறு பகுதிகளில் இருந்த பக்தர்கள் இஸ்கானின் நடவடிக்கைகளை தென்னிந்தியாவிலுள்ள பெங்களூரு, ஹூப்ளி, சென்னை உள்ளிட்ட இடங்களுக்கு பரப்பிவந்தனர். சங்கீர்த்தனைகளை தெருக்களிலும், வாழ்நாள் உறுப்பினர்களை சேர்ப்பதிலும், வீடுகளில் கூட்டங்களை ஒருங்கிணைப்பதும், பந்தல்கள் போட்டு கூட்டங்களை நடத்தியும் வந்தனர். மே 1997-ல், பெங்களூரு இஸ்கான் கோயிலை சயபதாகா சுவாமி மற்றும் இந்தியாவின் ஒன்பதாவது குடியரசுத்தலைவர் சங்கர் தயால் சர்மாவால் தொடங்கப்பட்டது.  

## அவதாரங்கள்
பெங்களூரு இஸ்கானில் ஆறு அவதாரங்கள் உள்ளது.  

1. முதன்மைக் கடவுள் ராதா-கிருட்டிணன்
1. கிருட்டிண பலராமன்
1. நித்தை கவுரங்கா (சைதன்யர்).
1. ஸ்ரீனிவாசா கோவிந்தா ( வெங்கடாசலபதி ).
1. பிரகலாதன் நரசிம்மர்
1. ஸ்ரீல பிரபுபாதா

## வழிபாட்டு நேரம்
இக்கோயிலானது காலை 4:15 முதல் 5:15 வரையிலும் மங்கள் ஆரத்திக்காகவும், துளசி, நரசிம்ம ஆரத்தி, சுப்ரபாதத்திற்காகவும், 5:15 முதல்7:15 வரை ஜபத்திற்காகவும், மதியம் 1:00 வரையிலும், மாலை 4:15 முதல் 8:20 வரையிலும் திறந்திருக்கும்.  

## சமூக சேவை
இலவசமாக உணவு வழங்கப்படுகிறது. அட்சய பாத்திரம் அறக்கட்டளை திட்டம் இக்கோயில் உறுப்பினர்களால் துவங்கப்பட்டதாகும்.  

## படக்காட்சியகம்
# 1746



**1746** (**MDCCXVI**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டு ஆகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.  

## நிகழ்வுகள்
<onlyinclude>  
- சூன் 16 - பியசென்சாவில் ஆத்திரியப் படைகள் பிரெஞ்சு எசுப்பானியப் படையினரைத் தோற்கடித்தனர்.
- ஆகஸ்டு 18 - இசுக்கொட்டியக் கிளர்ச்சியாளர்கள் இருவருக்கு, கில்மார்னொக் இளவரசர், பால்மெரினொக் பிரபு, இலண்டன் கோபுரத்தில் தலை வெட்டப்பட்டு மரணதண்டனை நிறைவேற்றப்பட்டது.
- அக்டோபர் 28 - பெருவில் இடம்பெற்ற பெரும் நிலநடுக்கத்தில் தலைநகர் லிமா அழிவுற்றது.

### தேதி அறியப்படாதவை
- முதலாம் கர்நாடகப் போர் ஆரம்பம்.
- மதராஸ் சண்டை: பிரித்தானியரிடம் இருந்து பிரான்சியப் படையினர் மதராசு நகரைக் கைப்பற்றினர்.
</onlyinclude>  

## பிறப்புகள்
- ஜனவரி 12 - யொகான் ஹைன்ரிக் பெஸ்டலோசி, சுவிசு கல்வியாளர் (இ. 1827)
- மார்ச் 30 - பிரான்சிஸ்கோ கோயா, எசுப்பானிய ஓவியர் (இ. 1828)

## 1746 நாட்காட்டி
# உருபீடியம் கார்பனேட்டு


**ருபீடியம் கார்பனேட்டு** *(Rubidium carbonate)* என்பது Rb<sub>2</sub>CO<sub>3</sub> என்ற மூலக்கூறு வாய்ப்பாடு கொண்ட ருபீடியத்திற்கு இசைவான ஒரு வேதிச் சேர்மம் ஆகும். நீரில் எளிதாகக் கரையக்கூடிய இச்சேர்மம் நிலைப்புத்தன்மையுடன் அதிக வினைத்திறனற்றுக் காணப்படுகிறது. ருபீடியம் தனிமமானது ருபீடியம் கார்பனேட்டு என்ற சேர்மமாகவே விற்பனை செய்யப்படுகிறது.  

## தயாரிப்பு
அமோனியம் கார்பனேட்டை ருபீடியம் ஐதராக்சைடுடன் சேர்த்து வினைப்படுத்துவதால் ருபீடியம் கார்பனேட்டைத் தயாரிக்க முடியும்  

## பயன்கள்
சிலவகை கண்ணாடிகள் தயாரிப்பில் ருபீடியம் கார்பனேட்டு பயன்படுகிறது. கண்ணாடிகளின் நிலைப்புத்தன்மை, நீடித்த உழைப்பு மற்றும் அவற்றின் கடத்தாத் திறன் ஆகியவற்றை அதிகரிக்கச் செய்ய இது பயனாகிறது. மேலும் இயற்கை வாயுவில் இருந்து குறுகிய சங்கிலி ஆல்ககால்கள் தயாரிக்கும் முறைகளில் இது வினையூக்கியாகப் பயன்படுகிறது.
# எப்-4 பன்டெம் II


**எப்-4 பன்டெம் II** அல்லது **மக்டொனல் டக்ளஸ் எப்-4 பன்டெம் II** (*McDonnell Douglas F-4 Phantom II*) என்பது ஐக்கிய அமெரிக்க வான்படைக்காக மக்டொனல் டக்ளஸ் நிறுவனத்தினால் தயாரிக்கப்பட்ட ஒன்றன்பின் ஒன்றான இரட்டை இருக்கை, இரட்டைப்பொறி, எல்லா காலநிலைக்குமான, நீண்ட தூர ஒலியைவிட வேகமான தாரை இடைமறிப்பு/தாக்குதல்-குண்டுவீச்சு வானூர்தி ஆகும். ஐக்கிய அமெரிக்க வான்படைச் சேவையில் 1960 இல் முதன்முதலாக சேர்த்துக்கொள்ளப்பட்டது. இது ஐக்கிய அமெரிக்க ஈரூடகப் படைப்பிரிவு சேவையிலும் சேர்த்துக் கொள்ளப்பட்ட இது மத்திய 1960 களில் வான் பிரிவின் முக்கிய பகுதியாக மாறியது.  

## உசாத்துணைகள்
# பீனைல் கூட்டம்



கரிம வேதியியலில், **பீனைல் கூட்டம்** (*Phenyl group*) அல்லது **பீனைல் வளையம்** (*Phenyl ring*) என்பது C<sub>6</sub>H<sub>5</sub> என்ற வாய்பாட்டைக் கொண்ட அணுக்களின் சக்கரக் கூட்டம் ஆகும். பீனைல் கூட்டத்திற்கும் பென்சீனுக்கும் நெருங்கிய தொடர்புண்டு. பீனைல் கூட்டத்தில் அறுகோணத் தளத்தில் இணைக்கப்பட்ட ஆறு கரிம அணுக்கள் உண்டு. இவற்றுள் ஐந்து கரிம அணுக்கள் ஒற்றைப் பிணைப்பின் மூலம் நீரிய அணுக்களுடன் இணைக்கப்பட்டிருக்கும். எஞ்சிய கரிம அணு பதிலீட்டுடன் இணைக்கப்பட்டிருக்கும்.  

## பெயரீடு

பீனைல் கூட்டமானது, பொதுவாக, Phஆல் அல்லது Φஆல் குறிக்கப்படும். சில வேளைகளில் பென்சீனை PhH என்றும் குறிப்பதுண்டு. பீனைல் கூட்டங்கள் பொதுவாக வேறு அணுக்களுடனோ கூட்டங்களுடனோ இணைக்கப்பட்டிருக்கும். எடுத்துக்காட்டாக, முப்பீனைல் மெதேன் (Ph<sub>3</sub>CH) ஒரே காபன் அணுவுடன் இணைக்கப்பட்ட மூன்று பீனைல் கூட்டங்களைக் கொண்டுள்ளது. பெரும்பாலான பீனைல் சேர்மங்களின் பெயர்களில் பீனைல் என்னும் சொல் வருமாறு எழுதுவதில்லை. C<sub>6</sub>H<sub>5</sub>Clஐ பீனைல் குளோரைடு என அழைக்கக்கூடியதாக இருப்பினும், பொதுவாக அதனைக் குளோரோபென்சீன் என்றே அழைப்பதுண்டு. சில சிறப்பு நிலைமைகளில் பீனைல் எதிரயனி (C<sub>6</sub>H<sub>5</sub><sup>**-**</sup>), பீனைல் நேரயனி (C<sub>6</sub>H<sub>5</sub><sup>**+**</sup>) , பீனைல் மூலிகம் (C<sub>6</sub>H<sub>5</sub><sup>**·**</sup>) போன்ற தனியாக்கப்பட்ட பீனைல் கூட்டங்களும் இனங்காணப்பட்டுள்ளன.  

பீனைல் கூட்டத்திலுள்ள நீரிய அணுக்கள் பதிலிடப்பட்ட கூட்டங்களின் பெயர்களும் பீனைல் என முடியுமாறே பெயரிடப்படும். எடுத்துக்காட்டாக, Cl<sub>5</sub>C<sub>6</sub> என்பது ஐங்குளோரோபீனைல் எனப் பெயரிடப்படும்.  

## இதனையும் பார்க்க
- பென்சீன்
# நிலைத்த புள்ளி


கணிதத்தில், ஒரு சார்பின் ஆட்களத்திலுள்ள ஒரு புள்ளியின் எதிருருவானது அப்புள்ளியாகவே இருக்குமாயின் அப்புள்ளி **நிலைத்த புள்ளி** (*fixed point*) அல்லது **மாறாப்புள்ளி** (*invariant point*) எனப்படும்.  

சார்பு *f* இன் ஆட்களத்தின் ஒரு புள்ளி *c* எனில்:  
::<math>f(c) = c </math>  
என இருந்தால், இருந்தால் மட்டுமே, *c* ஒரு நிலைத்த புள்ளியாகும். நிலைத்த புள்ளிகளின் கணம் ”நிலைத்த கணம்” எனப்படும்.  

எடுத்துக்காட்டு:  
மெய்யெண்களின் கணத்தில் வரையறுக்கப்பட்ட சார்பு *f* :  
:<math> f(x) = x^2 - 3 x + 4,</math> இச்சார்பின் நிலைத்த புள்ளி 2 (*f*(2) = 2).  

அனைத்து சார்புகளும் நிலைத்த புள்ளிகள் கொண்டிருக்காது.  
எடுத்துக்காட்டாக, மெய்யண்களில் வரையறுக்கப்பட்ட <math> f(x) = x + 1 </math> சார்புக்கு நிலைத்த புள்ளிகள் கிடையாது. ஏனென்றால் எந்தவொரு மெய்யெண்ணுடனும் எண் ஒன்றைக் கூட்டினால் அதே எண் கிடைக்காது.  

வரைபடத்தில், சார்பின் வளைகோடானது, <math>y = x </math> கோட்டினைச் சந்திக்கும் புள்ளிகள் அச்சார்பின் நிலைத்த புள்ளிகளாக இருக்கும்.
# சுசித்ரா


**ஆர்ஜே சுச்சி** (RJ Suchi - Radio Jockey Suchi) என பரவலாக அறியப்படும் **சுசித்ரா** (Suchitra) தமிழகத்தைச் சேர்ந்த வானொலி ஒலிபரப்பாளர் ஆவார். தமிழ், மலையாளம், தெலுங்கு மொழித் திரைப்படங்களில் மொத்தமாக நூற்றுக்கும் மேற்பட்ட பாடல்களைப் பாடியுள்ளார்.  

ஆரம்பத்தில் ரேடியோ மிர்ச்சி (சென்னை) பண்பலை வானொலி நிலையத்தில் பணியாற்றிய இவர், தற்போது ரேடியோ ஒன் (சென்னை) பண்பலை வானொலி நிலையத்தில் பணியாற்றி வருகிறார்.  

## சர்ச்சை
இவர் தன் கீச்சு கணக்கு கொந்தர்களால் கைப்பற்றப்பட்டு உள்ளதாக கூறினார், இவரின் கீச்சு கணக்கிலிருந்து தன்னை நடிகர் தனுசின் பாதுகாவலர்கள் தொந்தரவு செய்ததாக தெரிவித்தார். தனுசு தனக்கு போதை கொடுத்து தன்னை வன்புணர்ந்ததாக கூறினார். நடிகர்கள் தனுசு, அனுயா, அன்சிகா, அனிருத், சஞ்சிதா செட்டி, மற்றும் ஆண்ட்ரியா ஆகியோர் நெருக்கமாக இருக்கும் படங்களையும் அட்டவணை போட்டு வெளியிட்டு வருகிறார். பாடகி சுசித்ரா மன அளவில் பாதிக்கப்பட்டுள்ளதாக அவரது கணவர் கார்த்திக் தெரிவித்திருந்தார். பாடகி சின்மயி தனுசுடனும் அன்ரித்துடனும் இருப்பது போன்ற நிழற்ப்படங்களை வெளியிட்டிருந்தார். விஜய் தொலைக்காட்சியில் நிகழ்ச்சி நடத்தும் டிடி என்பவர் வேறு ஆணுடன் இருப்பது போன்ற நிழற்படங்களை வெளியிட்டிருந்தார்  

- Off the air with RJ Suchi
- College Life with Suchi
- சுசித்ரா பற்றிய வாழ்க்கைக் குறிப்புகள்

## வெளியிணைப்புகள்
- சுசித்ராவின் சொந்த இணையத்தளம்
# அன்னபூரணி சுப்ரமணியம்



** அன்னபூரணி சுப்ரமணியம் **, (*Annapurni Subramaniam*) பெங்களூரு இந்திய வானியற்பியல் நிறுவனத்தில் பணிபுரியும் அறிவியலாளர் ஆவார். இவர் விண்மீன் கொத்துகள், விண்மீன் படிமலர்ச்சி, பால்வெளி விண்மீன்தொகை, மெகல்லான் முகில்கள் பற்றி ஆய்வு செய்துவருகின்றார்.  

## கல்வி
அன்னபூரணி பாலக்காடு விக்டோரியா கல்லூரியில் அறிவியலில் பள்ளிக்கல்வியை முடித்தார்.  

## வாழ்க்கைப் பணி
இவர் 1990-96 கால இடைவெளியில் இந்திய வானியற்பியல் நிறுவனத்தில் ஆய்வாளராக இருந்தார்.பிறகு 1998இல் அந்நிறுவனத்திலேயே முதுமுனைவர் பட்ட ஆய்வாளரானார். இப்போது இவர் அங்கு அறிவியலாளராகப் பணிபுரிகிறார்.  

## ஆய்வுப் புலங்கள்
அன்னபூரணியின் ஆய்வுப் புலங்களாவன:  

- விண்மீன் கொத்துகள் (திறந்தநிலை, விண்கோளக வகைகள்)
- விண்மீன் உருவாக்கமும் முந்து-MS விண்மீன்களும்
- செவ்வியல் Beவகை & ஃஎர்பிக் Ae/Beவகை விண்மீன்கள்
- நட்சத்திர மண்டலங்களின் கட்டமைப்பு
- மெகல்லான் முகில்கள்
- விண்மீன் தொகை

இவரது வெளியீடுகள் விண்வெளியியல் தரவுத்தளம் எனும் இணையத்தளத்தில் உள்ளன.  

## நடப்புத் திட்டங்கள்
இந்திய வானியற்பியல் நிறுவனத்தில் பின்வரும் நடப்புத் திட்டங்களில் ஈடுபட்டுள்ளார்.  

- விண்மீன்கொத்துகளில் உள்ள விண்மீன்களின் உமிழ்வரிகள்
- இளம் விண்மீன்கொத்துகளின் உருவாக்க வரலாறு
- முந்து திறந்தநிலைக் கொத்துவகைகள் -முந்து விண்பொருள் வட்டுகளின் ஆழ்நிலை ஆய்வு
- ஆய்வு செய்யப்படாத திறந்தநிலைக் கொத்துகளின் துல்லியமான ஒளிர்வளவியல்
- சிறிய மெகல்லான் முகிலின் ஒளிர்வட்டம் (Halo)
- பெரிய மெகல்லான் முகிலின் விண்மீன்தொகை
- புறவரம்பு அளக்கை: மெகல்லான் முகில்கள்
# உருபீடியம் ஐதராக்சைடு


**ருபீடியம் ஐதராக்சைடு** *(Rubidium hydroxide)* என்பது RbOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு ருபீடியம் மற்றும் ஒரு ஐதராக்சைடு அயனிகள் சேர்ந்து உருவாகும் இச்சேர்மம் ஒரு வலிமையான காரத் தன்மையுள்ள வேதிப்பொருளாகவும் மற்றும் ஒரு வலிமையான காரமாகவும் இருக்கிறது.  

ருபீடியம் ஐதராக்சைடு இயற்கையில் தனித்துக் கிடைப்பதில்லை. ஆனால் ருபீடியம் ஆக்சைடை தொகுப்பு வினைக்கு உட்படுத்தி ருபீடியம் ஐதராக்சைடு தயாரிக்கலாம். சில விநியோகிப்பாளர்கள் ருபீடியம் ஐதராக்சைடின் நீர்த்தக் கரைசலை ருபீடியம் ஐதராக்சைடு என்ற பெயரில் வழங்கி வருகிறார்கள்.  

ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளாகும். இக்காரத்தைப் பயன்படுத்துகையில் கைககள், கண், முகம் முதலானவற்றைப் பாதுக்காக்கும் வகைகள் கையுறைகள் முகமுடிகள் அணிவது அவசியமானதாகும்.  

## தயாரிப்பு
ருபீடியம் ஆக்சைடில் உள்ள ஆக்சைடை தண்ணீரில் கரைக்கும் தொகுப்பு வினை வழியாக ருபீடியம் ஐதராக்சைடைத் தயாரிக்கலாம்.  

:Rb<sub>2</sub>O (s) + H<sub>2</sub>O (l) → 2 RbOH (aq)  

சில விநியோகிப்பாளர்கள் ருபீடியம் ஐதராக்சைடின் 50 சதவீத நீர்த்தக் கரைசலை அல்லது 99 சதவீத அளவிலுள்ள நீர்த்த கரைசல் வரை 5 இன் மடங்குகளில் தயாரித்து விற்பனை செய்கின்றனர்.  
## பயன்கள்
ருபீடியம் ஐதராக்சைடு அரிதாகவே தொழிற்சாலைகளில் பயன்படுத்தப்படுகிறது. ஏனெனில் இதைவிடப் பாதுகாப்பான முறையில் இதன் செயல்பாடுகள் அனைத்தையும் சோடியம் ஐதராக்சைடும் பொட்டாசியம் ஐதராக்சைடும் வழங்கி விடுகின்றன.  

ருபீடியம் ஐதராக்சைடு முக்கிய அறிவியல் ஆய்வுகளில் பயன்படுத்தப்படுகிறது. ருபீடியம் விலை மதிப்பு மிக்கது என்பதால் பெரும்பாலும் ருபீடியத்தை வீணாக்குவதை தவிர்க்க்கும் நோக்கில் மிக அரிதாக பதிலியாகவே இதைப் பயன்படுத்துவார்கள். உதாரணமாக, பட்டாசுத் தொழிலில் ஊதா நிறம் வேண்டுமிடங்களில் தூய்மையான ருபீடியத்திறகுப் பதிலாக ருபீடியம் ஐதராக்சைடு பயன்படுத்தப்படுகிறது.  

மேற்கண்ட காரணங்களால் ருபீடியம் ஐதராக்சைடு தொழிற்சாலைகளில் அரிதாகப் ப்யன்படுத்தப்பட்டாலும் மற்ற ருபீடியம் சேர்மங்கள் தயாரிக்கப்படுகையில் இது இடைநிலைச் சேர்மமாக உருவாவதால் முக்கியத்துவம் பெறுகிறது. இயற்கையில் தோன்றும் ருபீடியம் ஆக்சைடை நீரில் கரைத்து கரையக்கூடிய ருபீடியம் ஐதராக்சைடு தயாரிக்கப்படுகிறது.  

## முன்பதுகாப்பு
ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளானதால் இதைப் பயன்படுத்துகையில் தோலில் புண் முதலிய காயங்கள் ஏற்படும் வாய்ப்புகள் அதிகம். எனவே போதுமான முன்பாதுகாப்பு நடவடிக்கைகளுடன் இச்சேர்மத்தைக் கையாளவேண்டும்.  
ஆய்வகங்களில் உரிய மேலாடை கையுறை, முகமுடி போன்ற பாதுகாப்பு சாதங்களைப் பயன்படுத்துவது ருபீடியம் ஐதராக்சைடின் எதிர்பாராத விபத்துகளில் இருந்து காப்பாற்றும்.  

நீருள்ள குடுவையில் ருபீடியம் ஐதராக்சைடை மெல்ல மெல்ல கவனமாக ஊற்றுவதன் மூலம் நீர்த்த கரைசலாக அதை மாற்றலாம்.  
மேலும் இச்சேர்மம் ஈடுபடும் வேதிவினைகள் வெப்ப உமிழ் வினைகளாக இருப்பதால் அதிக அளவு வெப்பம் வெளியிடப்படும் காரணத்தல் கலன்கள் வெடிக்க நேரிடும் என்பதையும் கவனத்திற்கொண்டு கரைசலை தேவையான எல்லைக்கு மேல் கொதிக்க விடுவதையும் தவிர்க்க வேண்டும்.  

## இவற்றையும் காண்க
- பொட்டாசியம் ஐதராக்சைடு
- சோடியம் ஐதராக்சைடு
- ருபீடியம்
# ருபீடியம் தெல்லூரைடு


**ருபீடியம் தெல்லூரைடு** *(Rubidium telluride)* என்பது Rb<sub>2</sub>Te என்ற மூலக்கூற்று வாய்ப்பாடு கொண்ட மஞ்சளும் பச்சையும் கலந்த நிறத்தில் காணப்படும் ஒரு கனிம வேதியியல் சேர்மமாகும். இது 775 <sup>0</sup> அல்லது 880 <sup>0</sup> செல்சியசு வெப்பநிலையில் உருகத் தொடங்குகிறது. (இவ்விரண்டு விதமான முடிவுகளும் பதிவு செய்யப்பட்டுள்ளன.) இச்சேர்மம் பரவலாக அறியப்படாத காரணத்தால் போதுமான கவனம் பெறாமல் உள்ளது.  

மற்ற கார உலோக சால்கோகெனைட்டுகள் போலவே இதுவும் திரவ அமோனியாவில் உள்ள தனிமங்களில் இருந்து தயாரிக்கப்படுகிறது.
# திருவப்பூர் முத்துமாரியம்மன் கோயில்


**திருவப்பூர் முத்துமாரியம்மன் கோயில்** புதுக்கோட்டை மாவட்டம் திருக்கோகர்ணத்தில் அமைந்துள்ள மாரியம்மன் கோயிலாகும்.  

## அமைப்பு
முன் மண்டபம், அதைத் தொடர்ந்து கொடி மரம், பலிபீடம் ஆகியவை அமைந்துள்ளன. அதனை அடுத்து கருவறை உள்ளது.  

## மூலவர்
இவ்வாலயத்தின் கருவறையில் முத்துமாரியம்மன் அமர்ந்த கோலத்தில் உள்ளார்.கோயிலின் திருச்சுற்றில் மதுரை மீனாட்சி மற்றும் காஞ்சி காமாட்சியின் சிலைகள் உள்ளன.  

## குடமுழுக்கு
இக்கோயிலின் குடமுழுக்கு 29.1.2010இல் நடைபெற்றதாகக் கல்வெட்டுக் குறிப்பு கோயில் வளாகத்தில் உள்ளது.  

## விழாக்கள்
மாசி மாதம் பூச்சொரிதல் திருவிழா மற்றும் தேர்த்திருவிழா, ஆவணி மாத ஞாயிற்றுக்கிழமைகளில் வழிபாடு நடத்தப்படுகிறது.
# மக்கா வெற்றி



**மக்கா வெற்றி** என்பது முசுலிம்கள் ஹிஜ்ரி 8 ரமலான் நோன்புப் பிறை 18ல், திசம்பர் 11, 629ல் மக்காவை வெற்றி கொண்டதைக் குறிக்கிறது. முகம்மது நபி மதினாவிலிருந்து ரமதான் பிறை 6ல் மக்காவை நோக்கி தமது படையுடன் பயணத்தை துவங்கினார்.  

## பின்னணி
மதினாவில் வசித்த முசுலிம்களும் மக்காவில் வசித்த குறைஷி குலத்தவர்களும் 628ல் 10 ஆண்டு காலத்திற்கு என ஹுதைபிய்யா ஒப்பந்தம் போட்டிருந்தனர்.  

குஜாஆவைச் சேர்ந்த அம்ரு இப்னு ஸாலிம் மக்காவிலிருந்து மதீனாவிற்கு சென்று முகம்மது நபியை சந்தித்து முசுலிம்களின் உதவியை கோரினர்.  

இந்த சம்பவத்தைத் தொடர்ந்து குறைசிகள் சார்பில் சமாதானக் குழுவை அனுப்பி இந்த சம்பவத்திற்கு இழப்பீடு தருவதாகவும், ஹுதைபிய்யா ஒப்ந்த்த்ததை தொடர விரும்புவதாகவும் முகம்மதிற்கு தெரியப்படுத்தினர். அதற்கு முன்பே முஸ்லிம்கள் படை திரட்டி கணக்குத் தீர்த்து மக்காவை கைப்பற்ற ஆயத்தமாகினர்.
# விரைவு அஞ்சல்


**விரைவு அஞ்சல்** (Express Mail) என்பது ஒரு விரைவான அஞ்சல் விநியோக சேவையைக் குறிக்கும். இதற்காக வாடிக்கையாளர்கள் கூடுதல் கட்டணம் செலுத்தி விரைவாக ஒரு பொருளை வேண்டிய இடத்துக்கு அனுப்பமுடியும். விரைவு சேவை உள்ளூர் அஞ்சல், பன்னாட்டு அஞ்சல் இரண்டுக்குமானது. பெரும்பாலான நாடுகளில், இது நாட்டின் அஞ்சல் நிர்வாகத்தினாலேயே நிர்வகிக்கப்படுகிறது. 1998 ஆம் ஆண்டிலிருந்து, பன்னாட்டு விரைவு விநியோக சேவைகள் உலக அஞ்சல் ஒன்றியத்தின் விரைவு அஞ்சல் சேவைக் கூட்டுறவு அமைப்பினால் கட்டுப்படுத்தப்படுகிறது.  

## விரைவு அஞ்சல் சேவையும், விரைவு அஞ்சல் சேவைக் கூட்டுறவும்
விரைவு அஞ்சல் சேவைக் கூட்டுறவு என்பது உலக அஞ்சல் ஒன்றியத்தின், அஞ்சல் நிர்வாக உறுப்பினர்களால் வழங்கப்படும் ஒரு பன்னாட்டு விரைவு அஞ்சல் சேவை ஆகும். இந்த நிர்வாகங்கள், உலகம் முழுவதிலும் அஞ்சல் சேவைகளை ஒத்திசையச் செய்வதற்கும் வளர்ப்பதற்குமாக, உலக அஞ்சல் ஒன்றியத்தின் கட்டமைப்புக்குள் 1998 ஆம் ஆண்டில் விரைவு அஞ்சல் சேவைக் கூட்டுறவை உருவாக்கின. 2015 சனவரி நிலவரப்படி உலகம் முழுவதிலும் உள்ள 190க்கு மேற்பட்ட நாடுகளும், ஆட்சிப்பகுதிகளும் விரைவு அஞ்சல் சேவையை வழங்குகின்றன.  

## விரைவு அஞ்சல் சேவைக் கூட்டுறவு உறுப்பினர்
விரைவு அஞ்சல் சேவைக் கூட்டுறவு உருவாக்கப்பட்டதில் இருந்து 177 அஞ்சல் நிர்வாகங்கள் இவ்வமைப்பில் இணைந்தன. இது உலகம் முழுவதிலும் உள்ள விரைவு அஞ்சல் சேவை நடத்துபவர்களில் 85% ஆகும்.  

## பிற விரைவு அஞ்சல் சேவை வழங்குவோர்
பல போக்குவரத்து ஏற்பாட்டு நிறுவனங்களும் இவ்வாறான விரைவுச் சேவைகளை வழங்குகின்றன. யூபிஎஸ், டிஎச்எல், ஃபெட்எக்ஸ் போன்ற நிறுவனங்கள் இவற்றுட் சில. எனினும், பல நாடுகளில் இவை போன்ற மாற்றுச் சேவைகள் பல்வேறு சட்டம் சார்ந்த தேவைகளுக்கு வேறான தகுதிநிலை கொண்டவையாக இருக்கின்றன. எடுத்துக்காட்டாக, உருசியாவில், வெளிநாடுகளில் இருந்து தனிப்பட்டவர்களின் சொந்தத் தேவைக்காக அஞ்சல் அல்லது விரைவு அஞ்சல் சேவையூடாக அனுப்பப்படும் பொருட்கள் 1000 யூரோவிற்குக் குறைவாக இருந்தால் சுங்கவரி விலக்கு உண்டு. அதேவேளை, மாற்று நிறுவனச் சேவைகளூடாக அனுப்பும்போது, சுங்க வரி விலக்குக்கான உச்சப் பெறுமானம் 250 யூரோ மட்டுமே.
# பாரதிய ஆய்வு மையம்

**பாரதிய ஆய்வு மையம்** (Bharatiya Vichara Kendra), இந்துத்துவா கருத்தியல் கொண்ட சங்கப் பரிவாரின் ஒரு அமைப்பாகும். இந்திய நாட்டின் மறு கட்டமைப்புக்கான ஆய்வு மையமாக பாரதிய ஆய்வு கேந்திரத்தை பி. பரமேஷ்வரன் தலைமையில் 1982ல் திருவனந்தபுரத்தில் தத்தோபந்த் பாபுராவ் தெங்காடியால் துவக்கி வைக்கப்பட்டது. இவ்வமைப்பு 13 நவம்பர் 1991ஆம் ஆண்டில் அரசிடம் பதிவு செய்துள்ளது.  

## பணிகள்
மாநில மற்றும் தேசிய அளவிலான முக்கிய பிரச்சனைகள் குறித்து, பலதரப்பட்ட அறிஞர்களின் தலைமையில், பல தலைப்புகளில் கருத்துப் பட்டறைகளும், சொற்பொழிவுகளும் தொடர்ந்து நடத்தி வருகிறது.  

சமசுகிருதம், யோகா மற்றும் பகவத் கீதை போன்றவற்றை மக்களிடையே பரப்ப நடவடிக்கைகளை மேற்கொண்டு வருகிறது..  

## அங்கீகாரம் மற்றும் இணைப்புகளும்
பாரதிய ஆய்வு மையத்தில் செயல்படும் பாரதீய சிறப்பு ஆய்வு நிறுவனத்தை மகரிஷி தயானந்த சரசுவதி பல்கலைக்கழகம் மற்றும் அஜ்மீர் பல்கலைக்கழகம், இதனை ஒரு ஆய்வு மையமாக அங்கீகரித்ததுடன், தங்களின் ஒரு இணைப்பு மையமாக கொண்டுள்ளது. மேலும் இந்திராகாந்தி தேசிய திறந்தவெளி பல்கலைக் கழகம், தனது கிளையை பாரதிய சிறப்பு ஆய்வு மையத்தில் 2007ஆம் ஆண்டில் தொடங்கியுள்ளது. இவ்வாய்வு மையத்தில் முதுநிலை வணிக நிர்வாகவியல் மற்றும் வணிக நிதி நிர்வாகம் படிப்புகள் தொடங்கியுள்ளது.  

## வெளியீடுகள்

மலையாளத்திலும் ஆங்கிலத்திலும் *பிரகதி* எனும் காலாண்டு ஆய்வு இதழை 1979 முதல் வெளியிட்டு வருவதுடன் பல நூல்களையும் வெளியிட்டுள்ளது.
# மகாலட்சுமி, மும்பை




**மகாலட்சுமி, மும்பை** *(Mahalaxmi, Mumbai)* என்ற இடம் மும்பைக்குள் இருக்கும் மும்பைக்கு அடுத்துள்ள ஒரு பகுதியாகும். இதைத் தவிர, மும்பையில் உள்ள ஒரு புறநகர் தொடர்வண்டி நிலையத்தின் பெயராகவும் மகாலட்சுமி உள்ளது.  

## வரலாறு

மும்பையில் உள்ள மிகப் பிரபலமான கோயில்களில் ஒன்று மகாலட்சுமி கோயில் ஆகும்.1785 ஆம் ஆண்டில் கட்டப்பட்ட இக்கோயில், ஓரண்பை வேலார்டு கட்டிடத்துடன் ஏதோவகையில் தொடர்பு கொண்டிருப்பதாகக் கருதப்படுகிறது. அங்கிருந்த கடல் அரிப்புத் தடுப்புச்சுவர் வெளிப்படையாக இரண்டு முறை காரணமேதுமில்லாமல் சரிந்து விழுந்தது. அதன் கட்டுமானப் பிரிவின் தலைமைப் பொறியாளர் பதேர் பிரபு தன் கனவில் மும்பையின் வோர்லிக்கு அருகில் கடலில் லட்சுமி சிலை ஒன்று இருப்பதைக் கண்டார். அதைத் தொடர்ந்து சிலை தேடி கண்டறியப்பட்டு அவ்விடத்தில் அதற்காக ஒரு கோயிலும் கட்டப்பட்டது. இதன்பின்னர், வேலார்டில், கடலரிப்புத் தடுப்புச் சுவர்கள் எந்த சிக்கலும் இல்லாமல் கட்டி முடிக்கப்பட்டன. தொடர்ந்து இப்பகுதியில் மகாலட்சுமி குதிரைப் பந்தய வெளி ஒன்றும் கட்டப்பட்டது.
# இணையக் கழகம்

**இணையக் கழகம்** (Internet Society (ISOC)), இணையம் தொடர்பான செந்தரங்கள், கொள்கை, கல்வியில் தலைமைத்துவம் வழங்குவதற்காக 1992 ஆம் ஆண்டு வின்டு செர்ப்பும் பாபு கானும் நிறுவிய பன்னாட்டு இலாப நோக்கற்ற அமைப்பு ஆகும். "உலகில் உள்ள அனைவரின் நலன் கருதி, இணையத்தின் பயன்பாடு, கூர்ப்பு, திறந்த மேம்பாட்டை முன்னிறுத்துவதே" தங்கள் நோக்கம் என்று இணையக் கழகம் குறிப்பிடுகிறது. இணையக் கழகத்தின் தலைமையகம் ஐக்கிய அமெரிக்காவின் வெர்சீனியா மாகாணத்தில் இரெசுட்டன் நகரில் அமைந்துள்ளது. அதன் அலுவலகங்கள் சுவிட்சர்லாந்தின் செனீவாவில் அமைந்துள்ளன. இந்த அமைப்பில் 130க்கும் மேற்பட்ட நிறுவனங்களும் 70,000க்கும் மேற்பட்ட தனிநபர்களும் உறுப்பினர்களாக உள்ளனர். உறுப்பினர்கள் புவிவட்டாரத்தைப் பொருத்தும் சிறப்பு ஈடுபாடுகளைப் பொருத்தும் கிளைகளை நிறுவலாம். உலகெங்கும் இவ்வாறான  
90 க்கும் மேற்பட்ட கிளைகள் உள்ளன. 2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.
# குரு சிஷ்யன் (2010 திரைப்படம்)



**குரு சிஷ்யன்** (*Guru Sishyan*) என்பது 2010 ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுந்தர் சி. ஆகியோர் முக்கிய கதாபாத்திரங்களில் நடித்தனர். இத்திரைப்படத்திற்கு தீனா இசையமைத்திருந்தார். 1988 ஆம் ஆண்டு இதே பெயரில் வெளியான திரைப்படத்திலிருந்து தலைப்பு எடுக்கப்பட்டது. இப்படம் *குரு சிஷ்யுலு* என்ற பெயரில் தெலுங்கில் மொழிமாற்றம் செய்யப்பட்டது.  

## நடிகர்கள்
- சத்யராஜ் - குரு மூர்த்தி
- சுந்தர் சி. - ஈட்டி
- சுருதி பிரகாஷ் - காயத்ரி
- சந்தானம்
- சரண்யா பொன்வண்ணன்
- ராஜ்கபூர்
- ஷகிலா
- கிரண் ராத்தோட் - குத்துப் பாடலில்
- நமிதா - அனிதா (சிறப்புத் தோற்றம்)
# இந்திராநகர்


**இந்திராநகர்,** பெங்களூரின் கிழக்குப்பகுதியில் உள்ள வசிப்பிடம் ஆகும். இதன் மேற்கில் அல்சூரும், தெற்கில் தொம்மலூரும், வடக்கில் பையப்பனஹள்ளி, கிழக்கில் விமானபுராவும் உள்ளன. பெங்களூருவில் மிக அதிக செலவை ஏற்படுத்தக்கூடிய பகுதிகளில் ஒன்றாக இந்திராநகர் உள்ளது.  

## வரலாறு
1980-களில் பெங்களூரு வளர்ச்சி ஆணையம், இந்திராநகரை உருவாக்கியது; இந்தியப் பிரதமர் இந்திரா காந்தியின் பெயர் இவ்விடத்திற்கு சூட்டப்பட்டது. ஆரம்பத்தில் வசிப்பிடமாக உருவாக்கப்பட்டது. தற்போது பெரிய ஓரடுக்கு மனைகளும் தனித்தனி வீடுகளும் அதிகளவில் உள்ளன. பெரும்பாலான வீடுகள் பாதுகாப்புத் துறையினராலும், தொழில்நுட்பவியாலர்களாலும் வாங்கப்பட்டுள்ளன. 1990-களுக்குப் பிறகு தகவல் தொழில்நுட்பத் துறை பெங்களூருவில் தலையெடுக்கத் துவங்கியது; அதன் காரணமாக இதுவொரு வணிகத்திற்கு ஏற்ற இடமாக மாறியது இந்திராநகரில் பெங்களூரு மாநகர போக்குவரத்துக் கழகத்தின் பேருந்துகள் இயக்கப்படுகின்றன. இங்கு ஒரு பேருந்து நிலையமும் அமைந்துள்ளது குறிப்பிடத்தக்கது.  

## அருகாண்மை
இந்திராநகரின் அருகாண்மையில், ஹால் முதல், இரண்டு மற்றும் மூன்றாம் நிறுத்தங்கள், பாதுக்காப்புத்துறையினரின் குடியிருப்பு, சீவன்பீமாநகர், கோடிஹள்ளி, பழைய/புதிய திப்பசந்த்ரா, ஜி.எம் பாலயா, சி.வி. இராமன் நகர், பழைய மெட்ராசு சாலை, அல்சூரு, தொம்மலூரு, பழைய ஏர்ப்போர்ட் சாலை, எஜிபுரா மற்றும் கோரமங்களா ஆகியவை அமைந்துள்ளன.  

## படக்காட்சியகம்

## குறிப்புகளும் மேற்கோள்களும்
# வார்ப்புரு:Toolbar/doc



This template is used to create a toolbar of links that are laid out in the same way as those produced by the core MediaWiki software.  

## Usage
<code></code>&nbsp;→  

There is a *separator* parameter that can be used to specify the separator character placed between each link:  

<code></code>&nbsp;→  

The separators available are:  

: commacomma  
: dotdot  

: tpt-languagestpt-languages  
: pipepipe (***default***)  

The parameters *class* and *style* (specifying HTML/CSS class and styling) may also be set.
# Module:Separated entries

-- This module takes positional parameters as input and concatenates them with  
-- an optional separator. The final separator (the "conjunction") can be  
-- specified independently, enabling natural-language lists like  
-- "foo, bar, baz and qux". The starting parameter can also be specified.  

local compressSparseArray = require('Module:TableTools').compressSparseArray  
local p = {}  

function p._main(args)  
local dataPlural = args.dataPlural  
local separator = args.separator  
-- Decode (convert to Unicode) HTML escape sequences, such as "&#32;" for space.  
and mw.text.decode(args.separator) or ''  
local conjunction = args.conjunction and mw.text.decode(args.conjunction) or separator  
-- Discard values before the starting parameter.  
local start = tonumber(args.start)  
if start then  
for i = 1, start - 1 do args[i] = nil end  
end  
-- Discard named parameters.  
local values = compressSparseArray(args)  
local result = mw.text.listToText(values, separator, conjunction)  
if dataPlural and #values > 0 and (#separator > 0 or #conjunction > 0) then  
-- flag to Module:Detect singular whether this is a list with >1 element  
result = result..'<span data-plural="'..(#values > 1 and '1' or '0')..'"></span>'  
end  
return result  
end  

local function makeInvokeFunction(separator, conjunction, first)  
return function  
local args = require('Module:Arguments').getArgs  
args.separator = separator or args.separator  
args.conjunction = conjunction or args.conjunction  
args.first = first or args.first  
return p._main(args)  
end  
end  

p.main = makeInvokeFunction  
p.br = makeInvokeFunction('  
')  
p.comma = makeInvokeFunction(mw.message.new('comma-separator'):plain)  

return p
# யங் இந்தியா


**யங்இந்தியா** (ஆங்கிலம்-***Young India***) என்பது, இந்தியாவில் இருந்து வெளியான, ஆங்கில வார இதழ் / வார ஏடு ஆகும். இதனை காந்தி, 1919 ஆண்டு முதல் 1932 ஆம் ஆண்டு வரை வெளியிட்டார்.  

காந்தி தனது அறப் போராட்டம் குறித்தக் கொள்கைகளை, இவ்வேட்டில் விளக்கிக் கட்டுரைகளை எழுதினார். அதன்வழியே இந்தியாவுக்கு விடுதலைக் கிடைக்கப் பாடுபட்டார்.  

## இதழாசிரியப் பணி

சத்தியாகிரக ஆதரவாளரான, "பாம்பே கிரானிக்கிள்*(*Bombay Chronicle*) பத்திரிகையின் ஆசிரியர் ஹார்னிமேன் நாடுகடத்தப்பட்ட போது, அப்பத்திரிகை சார்பில் வெளியான "யங்இந்தியா* பத்திரிகைக்கும் காந்தி ஆசிரியரானார். நவஜீவன் (குஜராத்தி), ஹரிஜன் (ஆங்கிலம்), அரிஜன் சேவக் (இந்தி) மற்றும் அரிஜன் பந்து (குஜராத்தி) ஆகிய இதழ்களின் ஆசிரியர் பொறுப்புகளையும் ஏற்றுக் கொண்டார்.  

காந்தியடிகள் சிறைசென்ற நேரங்களிலெல்லாம் அவரது 'யங்இந்தியா' இதழுக்கு ஆசிரியர் பொறுப்பேற்றவர்கள் இராஜாஜி, மதுரை ஜார்ஜ் ஜோசப் , ஜே.சி.குமரப்பா போன்றவர்கள் ஆவர். ஜே.சி.குமரப்பா காந்தியின் 'ஹரிஜன்' இதழுக்கும் ஆசிரியராய் இருந்துள்ளார்.  

## எழுத்தாக்கம்
கிராமப்புறங்களில் காணப்படும் தீண்டாமையையும், ஏழ்மையையும் ஒழிக்க, காந்தி அவ்விதழ்களைக் கருவியாகப் பயன்படுத்திக் கொண்டார். தன்னுடையக் கோட்பாடுகளின் அடிப்படையிலேயே, தனது இதழ்களை நடத்துவதாக அவர் தெரிவித்தார். காந்தியின் எழுத்துக்கள் அவதூறாகவும் வெறுப்பை உமிழ்வதாகவும் இருக்கின்றன என்றும் கூறினார்கள்.  

என காந்தி கூறினார். மேலும், இந்துக்களோ, இசுலாமியர்களோ, குசராத்திகளோ தமிழர்களோ அல்லது வங்கத்தினரோ அவர்களுக்கு இடையில் உள்ள வேறுபாடுகள் களையப்பட வேண்டும் என்றார்.  

## கட்டுப்பாடு
ஆட்சியாளர்களுக்கு எதிராக எழுதினாலும், அதற்காக அப்பத்திரிகை ஆசிரியர் மன்னிப்புக் கேட்க வேண்டியது இல்லை. அவ்வாறு மன்னிப்புக் கேட்பதைவிட பத்திரிகையை மூடிவிடுவது சிறந்தது என்ற கருத்தைக் கொண்டிருந்தார். பத்திரிகை சட்டம் (1910), தொடர்பாக கேட்டபோது,  

என்றார்.  

அச்சு இயந்திரங்கள் மீது கட்டுப்பாடுகள் விதிக்கப்பட்ட போது, கையால் எழுதிக்கூட, இதழ்களை வெளியிட்டுக் கொள்ள முடியும் என்றார். ஒரே நேரத்தில் 50 பேருக்கு ஒரு செய்தியை எழுதச் சொல்லி, அவர்கள் அதை கைநகெலடுத்து எடுத்து, பல மடங்காக்கி, மற்றவருக்கு அளித்துப் பரவச் செய்யும் முறையை தெளிவாக விளக்கினார்.
# கூம்பலகன்



**கூம்பலகன்** அல்லது **சாதா கூம்பலகுச் சில்லை** (common rosefinch) என்பது ஆசியாவிலும், ஐரோப்பாவிலும் வாழக்கூடிய ஒரு பறவையாகும். பொதுவாக இப்பறவை மழைக் காலத்தில் இந்தியாவுக்கு வலசை வரக்கூடியது. சிறு கூட்டமாக திரியக்கூடியது.  
## பெயர்கள்

தமிழில் :**கூம்பலகன்**  

ஆங்கிலப்பெயர் :**Common Rosefinch **  

அறிவியல் பெயர் :***Carpodacus erythrinus***  

## விளக்கம்
15 செ.மீ. அளவு உடைய, இப்பறவைகளில் ஆண்பறவை அழகான ரோசா நிறத்தில் தலை, நெஞ்சு, முதுகு, தோள் ஆகியவை கொண்டிருக்கும். பெண்பறவை பசுமை கலந்த தவிட்டு நிறம் கொண்டது. இரு பாலினத்திற்கும் அலகு ஒன்று போல இருக்கும். வால் பிளவு பட்டிருக்கும்.  
## உணவு
பயிர்களின் தானியங்களை கொத்தித் தின்னும். அரசு, ஆல், உன்னி போன்றவற்றின் பழங்களையும் முள் முருங்கை போன்ற சில பூக்களின் தேனையும் உண்ணும்.டிவீஇ. டிவீஇ டிவீஇயு என்றோ டி.டி.யூ எனவோ குரல் கொடுக்கும்.  

## மேற்கோள்
# முடிவில் குரங்குத் தேற்றம்

யில் எழுமாற்றாகத் தட்டச்சிடும் ஒரு மனிதக் குரங்கு, முடிவில்லாத நேரம் வழங்கப்பட்டால், செகப்பிரியரின் அனைத்து நாடகங்களையும் கிட்டத்தட்ட உறுதியாகத் தட்டச்சிடக்கூடும்.]]  

**முடிவில் குரங்குத் தேற்றம்** (*Infinite monkey theorem*), ஒரு தட்டச்சுக் கருவியின் விசைப்பலகையில் முடிவில்லாத அளவிலான நேரத்திற்கு எழுமாற்றாக விசைகளைத் தட்டும் ஒரு குரங்கு (முடிவில்லாத எண்ணிக்கையான குரங்குகள் எனவும் கூறுவதுண்டு.), குறிப்பிட்ட ஓர் உரையைக் கிட்டத்தட்ட உறுதியாகத் தட்டச்சிடும் என்று கூறுகின்றது. இங்கு மேற்கூறிய உரைக்கு எடுத்துக்காட்டாக, வில்லியம் செகப்பிரியரின் அனைத்து நாடகங்களையும் உள்ளடக்கிய உரையைக் கூறுவதுண்டு. இங்குக் குரங்கு எனப்படுவது உண்மையான குரங்கைக் குறிக்கவில்லை; எழுத்துகளினதும் குறியீடுகளினதும் எழுமாற்றுத் தொடரிகளைப் பிறப்பிக்கும் கற்பனைக் கருவியைக் குறிக்கின்றது.  

## ஆய்வுகள்

2003இல் பிளைமவுத்துப் பல்கலைக்கழகத்தின் விரிவுரையாளர்களும் மாணவர்களும் இங்கிலாந்தின் தேவனிலுள்ள பெயிண்டன் விலங்குக் காட்சிச்சாலையில் ஆறு குரங்குகளின் பார்வையில் ஒரு கணினி விசைப்பலகையை வைத்து, அழுத்தப்படும் விசைகளைச் சைகைகளாகப் பெற்றனர். இதன்போது S எழுத்தைக் கூடுதலான அளவில் கொண்டு, மொத்தமாக, ஐந்து பக்கங்கள் கிடைக்கப்பெற்றன.  

2011இல் அடூப்பு என்ற திறந்த மூல மென்பொருளில் செசி அண்டர்சனால் உருவாக்கப்பட்ட மெய்நிகர் குரங்குகள் செகப்பிரியரின் எ இலவ்வர்சு கொம்பிளெயிண்டு என்ற கவிதையை எழுமாற்றாகத் தட்டச்சிட்டுள்ளன.  

## இதனையும் பார்க்க
- மர்ஃபியின் விதி
# ராம ஜென்மபூமி அறக்கட்டளை

**ராம ஜென்மபூமி அறக்கட்டளை** என்பது இந்தியாவின் உத்தரப் பிரதேசம் மாநிலம், அயோத்தி நகரத்தில் அமைந்த, ராமர் பிறந்த பூமியில், மீண்டும் இராமருக்கு கோயில் எழுப்பவதே நோக்கமாகக் கொண்டு, விசுவ இந்து பரிசத்தால் 25 சனவரி 1993இல் துவக்கப்பட்டது.  
இராமச்சந்திர தாஸ் பரமஹன்ஸ் (1913-2003) என்பவர் இவ்வறக்கட்டளையின் தலைவராக செயல்பட்டவர்.  
துணைத்தலைவராக இருந்த **மஹந்த் நிருத்ய கோபால் தாஸ்** தற்போது இவ்வமைப்பின் தலைவராக உள்ளார்.  

அயோத்தி நகருக்கு வெளியே **கரசேவபுரம்** எனும் தற்காலிக நகரை உருவாக்கி, நாடு முழுவதிலிருந்து வந்திருந்த **கரசேவகர்கள்** மற்றும் கட்டிடக் கலைஞர்களைக் கொண்டு இராமர் கோயில் கட்டுவதற்கான தூண்கள், சிலைகள் போன்ற கட்டுமானப் பொருட்கள் உருவாக்கி வைத்துள்ளனர்.  

## பின்னணி
அயோத்தி, ராம ஜென்மபூமியில் 16ஆம் நூற்றாண்டு வரை இராமர் கோயில் இருந்ததென்றும், பின்பு அவ்விடத்தில் இருந்த ராமர் கோயிலை இடித்து விட்டு, பாபரின் படைத்தலைவர் பாபர் பெயரில் ஒரு மசூதி கட்டுவித்தார் என்று கருதப்பட்டு வந்தது.  

இந்திய விடுதலைக்குப் பிறகு 1948 ஆண்டு முதல் பாபர் மசூதி வளாகம் பூட்டப்பட்டு, 1989 வரை இந்த நிலையே தொடர்ந்தது. 1949ல் பாபர் மசூதியினுள் ராமர் மற்றும் சீதையின் சிலைகள் நிறுவப்பட்டு பூசைகள் நடந்தன. 1989ல் அலகாபாத் உயர் நீதிமன்றம் ராமர் சிலைக்கு பூஜை செய்ய சட்டபூர்வமாக அனுமதி வழங்கியது. இதை முன்னிட்டு முஸ்லீம் - இந்து கலவரங்கள் துவங்கியது.  

டிசம்பர் 6, 1992 அன்று சங்கப் பரிவார அமைப்பின் **கரசேவகர்கள்** பாபர் மசூதியை இடித்து விட்டு அங்கு இராமர் சிலையை நிறுவினர். 1993 ல் இந்திய அரசு சர்ச்சைக்குரிய 67.7 ஏக்கர் நிலத்தை கையகப்படுத்தியது.  

அலகாபாத் உயர் நீதிமன்றம், சர்ச்சைக்குரிய 2.77 ஏக்கர் நிலத்தை மூன்றாகப் பிரித்து, ஒரு பகுதி *ராம ஜென்மபூமி அறக்கட்டளைக்கும்* , ஒரு பகுதி சுன்னி வக்பு வாரியத்துக்கும், மீதமுள்ள பகுதி *நிர்மோகி அகாரா* என்ற இந்து அமைப்பிற்கும் பிரித்து வழங்கி 2010ஆம் ஆண்டில் தீர்ப்பளித்தது.  

ராம ஜன்மபூமி அறக்கட்டளை, நிர்மோகி அகாரா மற்றும் அகில இந்திய இஸ்லாமியத் தனிநபர்ச் சட்ட வாரியம், அலகாபாத் உயர்நீதிமன்றத் தீர்ப்பு எதிர்த்து இந்திய உச்சநீதிமன்றத்தில் மேல் முறையீடு செய்தது. இதனால் உச்ச நீதிமன்றம், அலகாபாத் உயர் நீதிமன்ற தீர்ப்பை நிறுத்தி வைத்துள்ளது.  

9 நவம்பர் 2019-இல் இந்திய உச்ச நீதிமன்றம் சர்ச்சைக்குரிய 2.77 ஏக்கர் நிலத்தில் இந்திய அரசு 3 மாதத்திற்குள் இராமர் கோயில் கட்ட அறக்கட்டளை நிறுவவும், இசுலாமியர்கள் தொழுகை நடத்த அயோத்தியில் 5 ஏக்கர் நிலம் வழங்க தீர்ப்பு வழங்கியது.  

## இதனையும் காண்க
- ஸ்ரீராம ஜென்மபூமி தீர்த்தச் சேத்திர அறக்கட்டளை
# 1744



**1744** (**MDCCIV**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.  

## நிகழ்வுகள்
<onlyinclude>  
- பெப்ரவரி 22-23 - தவ்லோன் நகரில் பிரித்தானியக் கடற்படைகள் பிரான்சு-எசுப்பானியப் படையினரால் தோற்கடிக்கப்பட்டது.
- மார்ச் 1 (அண்.) - 1744 இன் பெரும் வால்வெள்ளி சூரியனுக்கு அண்மையில் சென்றது.
- மார்ச் 15 - பிரான்சு பெரிய பிரித்தானியா மீது போரை அறிவித்தது.

### தேதி அறியப்படாதவை
- பிராகா புரூசியாவினால் ஆக்கிரமிக்கப்பட்டது.
</onlyinclude>  
## இறப்புகள்
- ஏப்ரல் 25 - ஆன்டர்சு செல்சியசு, சுவீடிய வானியலாளர் (பி. 1701)
- அக்டோபர் 10 - யோகான் ஐன்றிச் சூல்ட்சு, செருமானியப் பல்துறை அறிஞர் (பி. 1687)

## 1744 நாட்காட்டி
# காலின் மெக்கன்சி


**காலின் மெக்கன்சி** (*Colin Mackenzie*, 1754 – 8 மே 1821) ஆங்கிலேய கிழக்கிந்திய நிறுவனத்தில் பணியாற்றிய ஸ்காட்லாந்திய இராணுவ அதிகாரி. 1815 ஆம் ஆண்டு அவர் இந்தியாவின் முதல் தலைமை மதிப்பீட்டாளர் ஆனார்.  

மெக்கன்சி, தொல்பொருள் சேகரிப்பு மற்றும் ஒரு கீழ்த்திசை நாட்டு ஆர்வலர். ஆரம்பத்தில் தனிப்பட்ட ஆர்வத்தாலும் பின்னர் மதிப்பீட்டாளர் பணியின் பொருட்டும் தென்னிந்தியாவின் சமயம், செவிவழி வரலாறு, கல்வெட்டுகள் முதலியவற்றை உள்ளூர் உரைபெயர்ப்பாளர்களையும் அறிஞர்களையும் பயன்படுத்திப் பட்டியலிட்டார். 1799 ஆம் ஆண்டு திப்பு சுல்தானை ஆங்கிலேயர்கள் வென்ற பிறகு மைசூர் வட்டாரத்தை மதிப்பிட பணிக்கப்பட்டார்.  

மைசூர் வட்டாரத்தின் நிலப்பரப்பு விளக்கப்படங்கள், குறிப்புகள், தொல்பொருள் சிறப்புமிக்க இடங்கள் முதலியவற்றைக் கொண்ட நில வரைபடங்களை முதன்முதலாக உருவாக்கினார். ஆயிரக்கணக்கான சுவடிகள், கல்வெட்டுகள், மொழிபெயர்ப்புகள், நாணயங்கள் மற்றும் ஓவியங்களைக் கொண்ட அவரது திரட்டுகளை இந்திய அரசு நூலகம் அவரது இறப்பிற்குப் பின் கையகப்படுத்தியது. அவரது திரட்டுகள் இந்திய வரலாற்றைப் பற்றி அறிந்து கொள்ள இன்றியமையாத சான்றுகளாகத் திகழ்கின்றன.
# வார்ப்புரு:Sri Lankan parliamentary election, 2015

**2015 இலங்கை நாடாளுமன்றத் தேர்தல் முடிவுகள்**  
|-  
! rowspan=2 colspan=2|கூட்டணிகளும் கட்சிகளும் !! rowspan=2|வாக்குகள் !! rowspan=2|% !! colspan=3|இருக்கைகள்  
|-  
!|மாவட்டம் !!|தேசியப் பட்டியல் !!|மொத்தம்  
|-  
||&nbsp; || |நல்லாட்சிக்கான ஐக்கிய தேசிய முன்னணி  
- ஐக்கிய தேசியக் கட்சி
- அகில இலங்கை மக்கள் காங்கிரசு
- ஜாதிக எல உறுமய
- முசுலிம் தமிழ் தேசியக் கூட்டமைப்பு
- சிறீலங்கா முஸ்லிம் காங்கிரசு
- தமிழ் முற்போக்குக் கூட்டணி
  - ஜனநாயக மக்கள் முன்னணி
  - தொழிலாளர் தேசிய ஒன்றியம்
  - மலையக மக்கள் முன்னணி
- ஐக்கிய இடது முன்னணி
| 5,098,916 || 45.66% || 93 || 13 || **106**  
|-  
||&nbsp; || |ஐக்கிய மக்கள் சுதந்திரக் கூட்டணி  
- இலங்கை தொழிலாளர் காங்கிரஸ்
- பிரஜைகள் முன்னணி
- சனநாயக மக்கள் காங்கிரசு
- லிபரல் கட்சி
- மகாஜன எக்சத் பெரமுன
- தேசிய காங்கிரசு
- தேசிய சுதந்திர முன்னணி
- பிவிதுரு எல உறுமய
- சோசலிசக் கூட்டணி
  - இலங்கை கம்யூனிஸ்ட் கட்சி
  - சனநாயக இடது முன்னணி
  - லங்கா சமசமாஜக் கட்சி
  - தேசிய விடுதலை மக்கள் கட்சி
  - இலங்கை மக்கள் கட்சி
- இலங்கை சுதந்திரக் கட்சி
- தமிழ் மக்கள் விடுதலைப் புலிகள்
- ஐக்கிய பிரஜைகள் முன்னணி
| 4,732,664 || 42.38% || 83 || 12 || **95**  
|-  
||&nbsp; || |தமிழ்த் தேசியக் கூட்டமைப்பு  
- ஈழமக்கள் புரட்சிகர விடுதலை முன்னணி
- இலங்கைத் தமிழரசுக் கட்சி
- தமிழீழ மக்கள் விடுதலைக் கழகம்
- தமிழீழ விடுதலை இயக்கம்
| 515,963 || 4.62% || 14 || 2 || **16**  
|-  
||&nbsp; || |மக்கள் விடுதலை முன்னணி || 543,944 || 4.87% || 4 || 2 || **6**  
|-  
||&nbsp; || |சிறீலங்கா முஸ்லிம் காங்கிரசு  
- அகில இலங்கைத் தமிழ்க் காங்கிரஸ்
| 18,644 || 0.17% || 0 || 0 || **0**  
|-  
||&nbsp; || |இலங்கை தொழிலாளர் காங்கிரஸ்|| 17,107 || 0.15% || 0 || 0 || **0**  
|-  
||&nbsp; || |முன்னிலை சோசலிசக் கட்சி || 7,349 || 0.07% || 0 || 0 || **0**  
|-  
| || |ஐக்கிய மக்கள் கட்சி || 5,353 || 0.05% || 0 || 0 || **0**  
|-  
| || |ஏனையோர் || 24,467 || 0.22% || 0 || 0 || **0**  
|-  
| colspan=2 |தகுதியான வாக்குகள் || 11,166,975 || 100.00% || 196 || 29 || 225  
|-  
| colspan=2 | நிராகரிக்கப்பட்ட வாக்குகள் || 517,123 || colspan=4|  
|-  
| colspan=2 | மொத்த வாக்குகள் || 11,684,098 || colspan=4|  
|-  
| colspan=2 | பதிவு செய்த வாக்காளர்கள் || 15,044,490 || colspan=4|  
|-  
| colspan=2 | வாக்குவீதம் || 77.66% || colspan=4|  
|}<noinclude>  

</noinclude>
# தேய்ப்பரம்




**பருவரம் அல்லது தேய்ப்பரம்** *(Rasp)* மரம் அல்லது பிற பொருள்களுக்கு வடிவம்தரப் பயன்படுத்தும் கைக்கருவியாகும். இது ஒரு கூர்முனையும் பிறகு நீண்ட தண்டும் அதாவது நடு உடலும் இறுதியாகஅடிப்பகுதியும் ( heel or bottom) கொண்டிருக்கும். மரம் அல்லது நெகிழிக் கைப்பிடியில் செருக, ஒரு கூம்பாப்பும் கடைசியில் இருக்கும். இதன் தண்டில் பரவலாகக் கூரிய பற்கள் இருக்கும். இவை அரங்களை விடக் கரடாக அல்லது பருவட்டாக வெட்டுகின்றன.ஒரு குறுகிய கூரான தொடு முனை இவ்வகைக் கருவிகள் அனைத்திற்கும் பொதுவானது. இவ்வமைப்பு ஒரு கைப்பியில் பொருத்தப்படுகிறது .  

## பயன்பாடுகள்

மரவேலையில் இவை வளைந்த பரப்புகளில் இருந்து வேகமாக மரத்தை வெட்டி எடுக்க உதவுகின்றன. இவை drawknife ஐ விடகுறைவாகவே மரத்தை வெட்டி எடுக்கின்றன. எனவே இவற்றைக் கட்டுபடுத்துவது எளிது. இவை சொரசொரப்பான ப்ரப்பை உருவாக்கினாலும் அவ்வெட்டுப்பரப்பை மேலும் நயமான அரங்களால் சீர்செய்யலாம்.  
தேய்ப்பரங்களில் பல வகைகளும் வடிவங்களும் உள்ளன. அரைவட்ட, முழுவட்ட, தட்டையான வடிவங்களில் இவை அமையலாம். இவை நுண்ணிய முதல் பருநிலை வரை பலவகைகளில் கரட்டரம் ( bastard), பேழையரம் (cabinet) , தச்சரம் ( wood) போல அமையலாம். இவை எல்லாவற்றையுமே பல்வேறு வடிவங்களை உருவாக்கப் பயன்படுத்தலாம்.  
குதிரை ஆயவேலையில் இவற்றை குதிரைக் குளம்பில் உள்ள கூடுதல் பொருளை அகற்றப் பயன்படுத்தலாம்.  

இவை அலபாசுட்டர் கற்களை வடிவமைக்கப் பயன்படுகின்றன. அரம்பம் (Saw), வெட்டுளி(Chisel) ஆகியவை இக்கற்களின் கரட்டு வடிவத்தை உருவாக்கப் பயன்படுத்தினாலும் அலபாசுட்டர் சிலையின் இறுதிசீராக்கத்துக்கு தேய்ப்ப்ரங்களையே பயன்படுத்துகின்றனர்.
# இழைப்பி

மரவேலை **இழைப்பி** அல்லது **தச்சரின் வாசி** (*Float*), என்பது சாய்ந்த, தட்டையான ஒற்றை வெட்டரமாகும். இது விளிம்பு இழைப்பி, தட்டைப் பக்க இழைப்பி என இருவகைப்படும். இவை வழக்கமாக மரத் தளத்தை சீராக இழைக்கப் பயன்படும் மரவேலைக் கைக்கருவி ஆகும். இழைப்பி, வெட்டவும் தட்டையாக்கவும் சீராக்கவும் பயன்படுகிறது. எனவே இவை தளவிழைப்புக்கு மட்டுமன்றி பலவகை மரவேலைகளுக்குப் பயன்படுதலைக் காணலாம்.  

இழைப்பிகளும் ஒருவகையில் அரங்களையும் தேய்ப்பரங்களையும் ஒத்தவையே. தேய்ப்பரங்கள் பருவட்டானவை. அவற்றைக் கூர்தீட்ட முடியாது. அரங்களும் கோண முகடுகளே என்பதால் இவற்றையும் கூர்தீட்ட முடியாது. இழைப்பிகள் இணையான பற்களைக் கொண்டவை. எனவே அலகின் தடிப்புக்கேற்ப இவற்றைப் பலமுறை கூர்தீட்டலாம்.  

விளிம்பு இழைப்பிகள் ஆரம்பப் பற்கள் உள்ள அலகுடையவை. எனவே இவை பொதுவாக மரத்தில் ஆப்பு வடிவக் காடிவெட்டப் பயன்படுகின்றன. தட்டைப் பக்க இழைப்பிகள் அரம் அல்லது தேய்ப்பரத்தைப் போன்றது. என்றாலும் இவற்றின் வெட்டுமுனைகள் தொடர்நிலை இணையான பற்களைக் கொண்டவை.
# உயிரிய உலோகங்கள்

**உயிரிய உலோகங்கள்** *(Biometals)* என்பவை உயிரியல், உயிர்வேதியியல் மற்றும் மருத்துவம் முதலிய அறிவியல் துறைகளில் பயன்படுத்தப்படும் உலோகங்களைக் குறிக்கும். மனித உடலின் இயல்பான நடவடிக்கைகளுக்கு மிகவும் இன்றியமையாதனவாக விளங்கும் தாமிரம், துத்தநாகம், இரும்பு மற்றும் மாங்கனீசு போன்ற உலோகங்களை இதற்கு உதாரணமாகக் கூறலாம். தனிமவரிசை அட்டவணையில் பட்டியலிடப்பட்டுள்ள வேதிப்பொருட்களில் மூன்றில் இரண்டு பங்கு பொருட்கள், வெவ்வேறு வகையான பண்புகளைக் கொண்டுள்ள உலோகங்களாகும். பலவிதமான பண்புகளைப் பெற்றுள்ள இவ்வுலோகங்கள் வெவ்வேறு காரணங்களுக்காக இயற்கை மற்றும் மருத்துவத்தில் பயன்படுத்தப்படுகிறது.  

## இயற்கையில் தோன்றும் உயிரிய உலோகங்கள்

வாழும் உயிரினங்களில் காணப்படும் புரதங்களின் செயல்பாட்டுக்கு உலோகப் புரதங்கள் மற்றும் நொதிகள் போன்ற உலோக அயனிகள் அவசியமான துணைக்காரணிகளாக விளங்குகின்றன. ஆக்சிசன் போக்குவரத்து மற்றும் டி.என்.ஏ நகலாக்கம் முதலிய செயல்பாடுகள் நொதிகளால் நிகழ்கின்றன. மனிதர்களில் டி.என்.ஏ பலபடியாக்க நிகழ்வு சரியாக செயல்பட மக்னீசியம் மற்றும் துத்தநாகம் முதலான தனிமங்கள் அவசியமாக தேவைப்படுகின்றன. இவைதவிர, தைராய்டு சுரப்பியில் அயோடின்]] உள்ளதைப் போல வேறு சில உயிர் மூலக்கூறுகளும் அவற்றின் கட்டமைப்பில் உலோக அயனிகளைக் கொண்டுள்ளன  
.  

## மருத்துவத்தில் உயிரிய உலோகங்கள்

உலோக அயனிகள் மற்றும் உலோகச் சேர்மங்கள் பெரும்பாலும் நோயறிதல் மற்றும் மருத்துவ சிகிச்சை முறைகளுக்கு பெரிதும் பயன்படுத்தப்படுகின்றன. இலித்தியம் மற்றும் தங்கத்தின் சேர்மங்களை மருந்தாகப் பயன்படுத்துவது போல உலோக அயனிகளைக் கொண்டுள்ள தனிமங்களை மருந்தாகப் பயன்படுத்த முடியும். சிலவகை உலோக சேர்மங்களும் அயனிகளும் அவை பெற்றுள்ள நச்சுத் தன்மை காரணமாக மனித உடலில் தீயவிளைகளையும் உண்டாக்குகின்றன
# இங்கிலீசுக்காரன் (திரைப்படம்)


**இங்கிலீஷ்காரன்** என்பது 2005ஆவது ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், வடிவேலு, நமிதா, மதுமிதா ஆகியோர் முக்கிய கதாபாத்திரங்களில் நடித்த இத்திரைப்படத்தை அமுதா துரைராஜ் தயாரித்திருந்தார். இப்படத்தின் இயக்குநர் சக்தி சிதம்பரமும், சத்யராஜும் ஏற்கனவே இணைந்த *மகா நடிகன்*, *என்னம்மா கண்ணு* திரைப்படங்கள் வெற்றித் திரைப்படங்களாக அமைந்ததால் இவர்கள் இருவரும் மீண்டும் இப்படத்தில் இணைந்தனர். இந்த திரைப்படமும் வெற்றித் திரைப்படமாக அமைந்தது. இத்திரைப்படத்திற்கு தேவா இசையமைத்திருந்தார்.